He tulivat taas Jerusalemiin. Kun Jeesus kävi temppelissä, -
tulivat ylipapit, lainopettajat ja vanhimmat hänen luokseen.
He kysyivät häneltä: "Millä valtuuksilla sinä tällaista teet?
Kuka sinut on valtuuttanut tekemään tätä?"
Jeesus vastasi heille: "Minäkin teen teille kysymyksen.
Vastatkaa te ensin minulle, niin minä sanon teille, -
millä valtuuksilla minä kaikkea tätä teen.
Oliko Johanneksen kaste peräisin taivaasta vai ihmisistä? Mitä sanotte?"
He neuvottelivat keskenään: "Jos sanomme: 'Taivaasta', hän sanoo: -
'Miksi sitten ette uskoneet häntä?'
Sanoisimmeko sitten: 'Ihmisistä'?" Mutta he pelkäsivät kansaa, -
sillä kaikkien mielestä Johannes oli todella profeetta.
Niin he vastasivat Jeesukselle: "Emme tiedä."
Silloin Jeesus sanoi: "En minäkään sitten sano teille, -
millä valtuuksilla minä kaikkea tätä teen."
Jeesus alkoi puhua heille vertauksin: -
"Mies istutti viinitarhan, ympäröi sen aidalla, -
louhi kallioon viinikuurnan ja rakensi vartiotornin.
Sitten hän vuokrasi tarhan viininvilje- lijöille ja muutti itse pois maasta.
"Sovittuun aikaan hän lähetti palvelijansa viinitarhan -
viljelijöiden luo, jotta saisi heiltä osansa tarhan sadosta.
Mutta nämä ottivat miehen kiinni,
pieksivät hänet ja lähettivät takaisin tyhjin käsin.
Omistaja lähetti heidän luokseen toisen palvelijan, -
mutta tätäkin he pahoinpitelivät ja häpäisivät.
Hän lähetti taas uuden palvelijan, ja tämän he tappoivat.
Samoin kävi seuraavienkin: toiset he pieksivät, toiset tappoivat.
Nyt oli jäljellä enää yksi, hänen rakas poikansa.
Tämän hän lähetti vuokraajien luo viimeiseksi ajatellen: -
'Minun omaan poikaani he eivät sentään uskalla koskea.'
Mutta nämä sanoivat toisilleen: 'Hän on perillinen.
Tapetaan hänet, niin perintö on meidän.'
He ottivat hänet kiinni, tappoivat hänet ja heittivät ulos viinitarhasta.
"Mitä viinitarhan omistaja nyt tekee?
Hän tulee ja ottaa nuo viljelijät hen- giltä ja antaa viinitarhansa toisille.
Olette kai lukeneet kirjoituksista tämän kohdan: -
- Kivi, jonka rakentajat hylkäsivät, on nyt kulmakivi.
Herralta se on tullut, ja se on ihmeellinen meidän silmissämme."
Neuvoston jäsenet olisivat halunneet ottaa Jeesuksen kiinni, -
sillä he ymmärsivät, että Jeesus oli vertauksessaan puhunut heistä.
Mutta koska he pelkäsivät kansaa, he antoivat hänen olla ja lähtivät pois.